SarpsborgAvisa

SarpsborgAvisa var en gratisavis som ble utgitt som ukeavis i Sarpsborg i Østfold. Avisa inngikk i Mediehuset Sarpsborg, som ble eid av Fredriksstad Blad, og var derfor en del av medieselskapet Edda Media. Radio Sarpsborg samarbeidet med avisa, og de ansatte jobbet både med radio og avis. 

Avisa kom med sin første utgave 3. januar 2002 og ble utgitt hver torsdag med gratisdistribusjon til 20 500 husstander i Sarpsborg. Avisa ble etablert som en reaksjon på at A-pressen kjøpte gratisavisa Sarpsborg I DAG, som fram til da hadde samarbeidet med Edda Media om annonsesamkjøring i fylket.

Ansvarlig redaktør var Pål Marthinsen.

Edda Media bestemte 30. mars 2009 at avisa skulle legges ned og siste utgave utkom 28. mai 2009.«SarpsborgAvisa legges ned» fra Sarpsborg Arbeiderblad, publisert 30. mars 2009

 Referanser 

Eksterne lenker
 SarpsborgAvisa

Kategori:Kultur i Sarpsborg
Kategori:Edda Media
Kategori:Aviser etablert i 2002
Kategori:Aviser nedlagt i 2009
Kategori:Nedlagte aviser i Østfold